**Caiet de sarcini - Servicii de consultanță pentru elaborarea unor analize de tip „due-diligence” și stabilirea valorii de piață a S.C. MEHEDINTI GAZ S.A.**

CUPRINS

[1. Considerații generale 3](#_Toc65229136)

[1.1 Introducere 3](#_Toc65229137)

[1.2 Informații despre Autoritatea Contractantă 3](#_Toc65229138)

[1.3 Contextul general al serviciilor solicitate 4](#_Toc65229139)

[1.4 Obiectivul general al serviciilor 4](#_Toc65229140)

[2. Descrierea detaliată a serviciilor solicitate 4](#_Toc65229141)

[ETAPA 1 – ANALIZA DE TIP DUE-DILIGENCE 5](#_Toc65229142)

[ETAPA 2 – EVALUAREA ȘI STABLIREA VALORII DE PIAȚĂ A S.C. MEHEDINȚI GAZ S.A. 8](#_Toc65229143)

[ETAPA 3 - ANALIZA SWOT 9](#_Toc65229144)

[ETAPA 4 – CONCLUZII ȘI RECOMANDĂRI 10](#_Toc65229145)

[3. Alte cerințe și informații 10](#_Toc65229146)

[4. Plan de management 10](#_Toc65229147)

[5. Cerințe privind echipa de specialiști 11](#_Toc65229148)

[6. Atribuțiile și responsabilitățile ofertantului 13](#_Toc65229149)

[7. Atribuțiile și responsabilitățile autorității contractante 14](#_Toc65229150)

[8. Avizarea livrabilului final 14](#_Toc65229151)

[9. Condiții de prezentare a livrabilului final 14](#_Toc65229152)

[*Anexa 1* *CRITERII DE ELIGIBILITATE ȘI CRITERIUL DE ATRIBUIRE* 16](#_Toc65229153)

[I. CRITERII DE ELIGIBILITATE 16](#_Toc65229154)

[II. CRITERIUL DE ATRIBUIRE 17](#_Toc65229155)

# Considerații generale

## **1.1** **Introducere**

Această secțiune a Documentației de Atribuire include ansamblul cerințelor pe baza cărora fiecare ofertant își va elabora oferta (Propunerea Tehnică și Propunerea Financiară) pentru realizarea serviciilor care fac obiectul Contractului ce rezultă din această procedură.

În cadrul acestei proceduri, Societatea Națională de Gaze Naturale ROMGAZ S.A. („Romgaz”) îndeplinește rolul de Autoritate Contractantă, respectiv Achizitor în cadrul Contractului.

Pentru scopul prezentei secțiuni a Documentației de Atribuire, orice activitate descrisă într-un anumit capitol din Caietul de Sarcini și nespecificată explicit în alt capitol, trebuie interpretată ca fiind menționată în toate capitolele unde ofertantul consideră că aceasta trebuia menționată pentru a asigura îndeplinirea obiectului Contractului.

## **1.2** **Informații despre Autoritatea Contractantă**

S.N.G.N. ROMGAZ S.A. este cel mai mare producător și principal furnizor de gaze naturale din România. Compania este admisă la tranzacționare din anul 2013 pe piața Bursei de Valori din București și a Bursei de la Londra. Acționar principal este statul român cu o participație de 70%. Compania are o experiență vastă în domeniul explorării și producerii de gaze naturale, istoria sa începând acum mai bine de 100 de ani în 1909, când a fost descoperit primul zăcământ de gaze naturale în Bazinul Transilvaniei la Sărmășel.

Grupul Romgaz realizează activități de explorare geologică în scopul descoperirii de noi zăcăminte gazeifere, **produce gaz metan** prin exploatarea zăcămintelor din portofoliul companiei, depozitează gaze naturale în zăcăminte depletate, efectuează intervenții, reparații capitale și operații speciale la sonde și asigura servicii profesioniste de transport tehnologic.

S.N.G.N. ROMGAZ S.A. își propune să genereze plus valoare comparativ cu afacerile sale din prezent, în beneficiul acționarilor săi, dar și să aducă un impuls nou în piața de retail prin sporirea concurenței cu marii jucători de pe această piață, la prețuri competitive pentru toți potențialii clienți din țară.

În acest sens, S.N.G.N. ROMGAZ S.A. își propune să își consolideze poziția pe piața serviciilor de distribuție și furnizare de gaze naturale prin achiziția unei societăți comerciale care are ca și obiect de activitate prestarea acestor servicii.

## **1.3** **Contextul general al serviciilor solicitate**

Societatea comerciala MEHEDINTI GAZ S.A. este o persoana juridică română având forma de organizare societate comercială pe acțiuni, constituită pe durată nelimitată.

Acționarii S.C. MEHEDINTI GAZ S.A. sunt:

* **S.C. Ghezzi Gaz S.A.** deținând un număr de 22.800 acțiuni nominative, reprezentând 95% din capitalul social al societății;
* **Consiliul Județean Mehedinți,** deținând un număr de 720 acțiuni nominative, reprezentând 3% din capitalul social al societății;
* **Primăria Municipiului Drobeta-Turnu Severin**, deținând un număr de 240 acțiuni nominative, reprezentând 1% din capitalul social al societății;
* **Primăria Orașului Strehaia**, deținând un număr de 120 acțiuni nominative, reprezentând 0,5% din capitalul social al societății;
* **Primăria Orașului Orșova** deținând un număr de 120 acțiuni nominative, reprezentând 0,5% din capitalul social al societății.

Obiectul principal de activitate al S.C. MEHEDINȚI GAZ S.A. conform codificării CAEN îl reprezintă „*Distribuția combustibililor gazoși, prin conducte*”.

## **1.4** **Obiectivul general al serviciilor**

Contractarea serviciilor de elaborare a unei analize de tip „due diligence”, de stabilire a valorii de piață pentru pachetul majoritar de acțiuni deținut de societatea SC **Ghezzi Gaz S.A. în cadrul** societății S.C. MEHEDINȚI GAZ S.A. și a unei analize SWOT privind tranzacția propusă are ca scop furnizarea către SNGN Romgaz S.A. a unui pachet de informații detaliate și fundamentate care să îi permită autorității contractante să analizeze posibilitatea de achiziție a pachetului majoritar de acțiuni propus de S.C. MEHEDINȚI GAZ S.A.

# Descrierea detaliată a serviciilor solicitate

Analiza de tip „due diligence” care face obiectul prezentei achiziții va identifica și evalua acele informații de natură economică, financiară, fiscală, tehnică și de mediu care vor permite realizarea de către ofertant a unei analize de tip „due-diligence” pentru societatea S.C. MEHEDINȚI GAZ S.A.

Ofertantul trebuie să considere cerințele de mai jos ca fiind minime. Perioada de analizat este 2014 - 2020.

Ofertantul va realiza și o evaluare a societății analizate în scopul stabilirii valorii de achiziție a pachetului majoritar de acțiuni la societatea analizată.

Pe baza analizelor de tip „due-diligence” și a evaluării valorii de achiziție a pachetului majoritar de acțiuni efectuate de ofertant, acesta va realiza o analiză de tip SWOT a tranzacției a cărei rezultate să fie cuprinse, detaliate și fundamentate într-un raport.

Totodată, ofertantul va realiza și fundamenta o recomandare structura pentru achiziția pachetului majoritar de acțiuni ale S.C. MEHEDINȚI GAZ S.A. oferit spre vânzări de către SC **Ghezzi Gaz S.A.**, forma tranzacției, respectiv prețul de achiziție.

Etapele principale ale acestor servicii sunt:

## **ETAPA 1 – ANALIZA DE TIP DUE-DILIGENCE**

1. **Capitolul due-diligence financiar, fiscal, economic**

Pentru societatea S.C. MEHEDINȚI GAZ S.A., ofertantul va realiza o analiză de tip „due diligence” financiar, fiscal, economic, cu scopul de a determina toate aspectele generale și sensibile privind societatea, performanța și poziția financiară istorică, tranzacțiile cu părțile din cadrul grupului, precum și principalele aspecte fiscale.

În cadrul acestui capitol, prestatorul va analiza cel puțin următoarele aspecte:

**Aspecte financiar-economice:**

* Situațiile financiare individuale de la data de 31 decembrie a fiecărui an din perioada 2014-2020 și cea mai recentă balanță de verificare, in situația in care situațiile financiare individuale nu sunt disponibile;
* Analiza contului de profit și pierdere pentru care se vor analiza cel puțin următoarele aspecte: analiza veniturilor din vânzări și a marjelor specifice sectorului în care activează societatea;
* EBITDA ajustată pentru fiecare an din perioada 2014-2020 (sau până la cea mai recentă dată disponibilă);
* Sumar al bilanțului la cea mai recentă dată disponibilă (cu comparație față de anii anteriori, pentru care se vor analiza cel puțin următoarele elemente: active imobilizate, creanțe comerciale, stocuri, datorii comerciale, alte datorii, împrumuturi, capitaluri proprii, angajamente și datorii contingente);
* Îndeplinirea condițiilor financiare atașate contractelor de împrumut;
* Analiza principalelor contracte cu clienții și furnizorii pentru perioada 2014 – 2020.

Pentru această analiză a activității comerciale se vor avea în vedere cel puțin următoarele aspecte: analiza impactului acestor contracte asupra veniturilor, finanțelor, datoriilor, activelor si a obligațiilor viitoare ale societății, serviciile prestate de societate, analiza principalilor competitori, analiza situației clienților societății (evoluția numărului, a structurii și consumurilor aferente fiecărei categorii de clienți și a tarifelor de distribuție și a prețurilor finale ale gazelor naturale furnizate), analiza situației furnizorilor societății, analiza acțiunilor de marketing desfășurate de societate.

* Prezentarea detaliată a tranzacțiilor cu societățile afiliate sau din cadrul grupului din care face parte S.C. MEHEDINȚI GAZ S.A. pentru perioada 2014-2020 si a impactului acestora asupra rezultatelor S.C. MEHEDINȚI GAZ S.A.;
* Informații privind datoria netă la cea mai recentă dată disponibilă;
* Prezentarea unei analize a capitalului circulant lunar pentru perioada 2014 - cea mai recentă dată disponibilă;
* Examinarea prognozelor financiare existente și crearea de alternative;
* Perspective și valoare: prognoze privind evoluția viitoare a societății; evaluare indicativă pe bază de multipli;
* Modificări importante în modelul de afaceri.
* Analiza contractelor de împrumut/a datoriilor societății și impactul acestora asupra posibilei tranzacții.

**Aspecte fiscale:**

* Perioada de analizat este cuprinsă între 1 ianuarie 2014 și 31 decembrie 2020;
* Analiza fiscală va cuprinde cel puțin următoarele domenii: impozit pe venit, impozit pe profit, TVA, contribuții fiscale obligatorii, impozite și taxe locale, impozit cu reținere la sursă, eventual comentarii privind prețurile de transfer, alte taxe (impozit pe clădiri declarat și plătit, impozit pe construcții speciale, analiza conformității bazei impozabile și a penalităților pentru plata cu întârziere);
* Analiza constatărilor și modul de îndeplinire a măsurilor dispuse în actele de control încheiate de autoritățile competente (ANAF, MFP, Mediu, ITM, etc.) conform Registrului de Control Unic și litigiile cu acestea în perioada 2014-2020;
* Menționarea perioadei care nu a fost verificată de către organele fiscale, dacă este cazul;
1. **Capitolul due diligence de mediu**

Pentru elaborarea analizei due diligence de mediu ofertantul va respecta cerințele cuprinse în Anexa 2 la prezentul caiet de sarcini, care face parte integrantă din acesta.

1. **Capitolul due diligence tehnic**

Pentru societatea analizată ofertantul va realiza un due-diligence tehnic cu scopul de a stabili principalele aspecte tehnice definitorii pentru activitatea societății analizate, starea fizică și operațională/de funcționare a instalațiilor tehnologice, încadrarea instalațiilor tehnologice în cerințele legislației specifice în vigoare și a riscurilor asociate activității societății.

Astfel, prestatorul va analiza cel puțin următoarele aspecte:

* Identificarea tuturor elementelor componente ale patrimoniului societății analizate (spre exemplu, clădiri, instalații, mijloace fixe, rețea de distribuție gaze naturale etc.);
* Evaluarea mijloacelor fixe amortizate și neamortizate, starea clădirilor;
* Evaluare a sistemului de distribuție a gazelor naturale operat de către S.C. MEHEDINTI GAZ S.A.;
* Identificarea și prezentarea licențelor, autorizațiilor specifice instalațiilor, drepturi de proprietate intelectuală, documentații tehnice specifice activității și analiza conformității instalațiilor tehnice cu reglementările aplicabile;
* Prezentarea proceselor tehnologice, însoțită de o eventuală recomandare de îmbunătățire a performanței acestora și un cost asociat;
* Analiza contractelor de mentenanță pentru perioada 2014-2020.

În cadrul acestui capitol, se va realiza și o analiză a echipamentelor TI hardware și software și a aspectelor referitoare la elementele de securitate TI.

**D. Analiza resurselor umane**

- Structura de personal

- Structura managementului și experiența

- Analiza condițiilor de muncă și a beneficiilor acordate angajaților societății, precum și a obligațiilor contractuale față de aceștia

- Analiza contractelor de muncă

La finalizarea Etapei 1, ofertantul are obligația de a genera un raport semnat care va cuprinde analizele sale detaliate pentru fiecare dintre punctele de mai sus urmate de principalele concluzii ale ofertantului pentru fiecare punct. În cadrul secțiunii de analiză tehnică, ofertantul va include un raport distinct privind evaluarea sistemului de distribuție a gazelor naturale operat de către S.C. MEHEDINTI GAZ S.A.

Cerințele de mai sus sunt minime, obligatorii, iar în situația în care ofertantul constată inaplicabilitatea acestora din diferite motive, va argumenta explicit acest lucru în cadrul raportului. Totodată, în situația în care ofertantul constată în cadrul analizei existența altor aspecte de natură economică, financiară, fiscală sau de mediu relevante pentru obiectul acestor servicii, acesta le va analiza și include în analiza de tip ”due-diligence”

Autoritatea contractantă a realizat o analiză de tip ”due-diligence” juridică care va fi pusă la dispoziția ofertantului.

## **ETAPA 2 – EVALUAREA ȘI STABLIREA VALORII DE PIAȚĂ A S.C. MEHEDINȚI GAZ S.A.**

În cadrul acestei etape, ofertantul, pe baza rezultatelor analizelor anterioare, va evalua, stabili și fundamenta valoarea de piață a S.C. MEHEDINȚI GAZ S.A., respectiv prețul de achiziție a pachetului majoritar de acțiuni oferit spre vânzare de **SC Ghezzi Gaz S.A.** și va oferi o indicație privind costul asociat acesteia.

Analiza privind prețul va cuprinde cel puțin următoarele:

* Rezultatele analizelor de tip due diligence economic, financiar, fiscal, tehnic și de mediu pentru societatea analizată;
* Impactul factorilor externi (legislație, piață etc.)
* Productivitatea și fezabilitatea societății de sine stătător
* Costuri suplimentare cu achiziția societății recomandate;
* Costuri suplimentare aferente remedierii riscurilor identificate.

La stabilirea valorii de piață a societății analizate și a prețului pentru pachetul majoritar de acțiuni propus spre vânzare de SC Ghezzi Gaz S.A., ofertantul trebuie să aplice cel puțin trei metode de evaluare pe care le va prezenta detaliat și argumentat în faza de ofertare, și anume:

* **Metoda activului net corectat (ANC**) (pentru metode bazate pe patrimoniu),
* **Metoda actualizării fluxurilor de lichidități** (*Discounted Cash Flow – DCF*) (pentru metode bazate pe veniturile generate),
* **Metoda comparației cu vânzări de firme similare necotate (piața de achiziții și fuziuni)** pentru metode bazate pe comparații de piață.

La finalizarea acestei etape, ofertantul are obligația generării unui raport semnat care va cuprinde valoarea stabilită pentru pachetul majoritar de acțiuni al societății analizate, scenarii, planuri de afacere pentru un orizont de timp de 5 ani cu analiza indicatorilor de profitabilitate, de risc, de gestiune, de lichiditate, analiza senzitivității planului de afaceri la modificări ale prețurilor din piață, ale costurilor de achiziție, ale nivelului de costuri etc.

## **ETAPA 3 - ANALIZA SWOT**

Ofertantul va realiza această analiză pentru S.C. MEHEDINȚI GAZ S.A. astfel încât să cuprindă cel puțin următoarele aspecte privitor la potențiala achiziție a unui pachet majoritar:

* Analiza punctelor tari privind tranzacția care generează avantaje pentru autoritatea contractantă (spre exemplu, efectele achiziției– financiar, comercial, investițional, cotă de piață etc.)
* Analiza punctelor slabe privind tranzacția și impactul acesteia asupra autorității contractante (spre exemplu, efectele achiziției – financiar, comercial, investițional, cotă de piață etc.)
* Analiza oportunităților privind tranzacția
* Analiza amenințărilor privind tranzacția (spre exemplu, riscuri, limitări situații care ar putea împiedica tranzacția, existenta tuturor aprobărilor/licențelor/autorizațiilor emise de organele/agențiile de stat care să permită desfășurarea în continuare a obiectului de activitate a societății fără penalități/restricții etc.)

La finalizarea acestei etape, prestatorul are obligația generării unui raport care va cuprinde rezultatele analizei SWOT cât și recomandările sale privind realizarea achiziției. În situația unei recomandări pozitive, prestatorul va prezenta riscurile identificate care privesc achiziția în discuție, dacă asemenea riscuri există.

## **ETAPA 4 – CONCLUZII ȘI RECOMANDĂRI**

În cadrul acestei etape, pe baza concluziilor din etapele anterioare, ofertantul va emite o recomandare de a realiza sau nu această achiziție. Totodată, ofertantul va recomanda prețul acestei achiziții.

În cazul unei recomandări favorabile, autoritatea contractantă solicită ofertantului realizarea unei structuri a achiziției unui pachet majoritar de acțiuni la S.C. MEHEDINȚI GAZ S.A., precum și documentație model pentru realizarea tranzacției (modele de contracte etc.)

Rezultatul tuturor evaluărilor și analizelor întemeiate pe cerințele din acest capitol 2 reprezintă livrabilul final – Analize de tip due-diligence și stabilirea valorii de piață a S.C. Mehedinți Gaz S.A..

# Alte cerințe și informații

Cerințele prevăzute în caietul de sarcini sunt minimale și obligatorii, nerespectarea acestor cerințe precum și a celor din documentația de elaborare și prezentare a ofertei duce la respingerea ofertelor prezentate, autoritatea contractantă rezervându-și dreptul de a descalifica ofertele incomplete.

Ofertantul trebuie sa facă dovada că în ultimii trei (3) ani a elaborat cel puțin o (1) analiză completă de tip „due diligence” pentru societăți comerciale și cel puțin un (1) raport de evaluare a valorii de piață pentru societăți comerciale din domeniul distribuției și/sau furnizării de gaze naturale. Dovada celor de mai sus se va face prin prezentarea unei liste a principalelor prestări de servicii de acest tip conținând, pentru fiecare dintre serviciile prestate, valoarea contractului de servicii, perioada de livrare/prestare, numele beneficiarului și o scurtă descriere a serviciilor prestate din care să rezulte relevanța experienței ofertantului. Valoarea cumulată a serviciilor prestate de acest tip trebuie să fie cel puțin egală cu valoarea estimată pentru prezentul contract de servicii.

# Plan de management

Serviciile se vor presta în termen de maximum treizeci (30) zile calendaristice de la data semnării contractului. Durata totală a contractului de servicii este de treizeci și cinci (35) de zile calendaristice, durata contractului de servicii calculând-se astfel:

* maximum douăzeci și cinci (25) zile calendaristice pentru elaborarea și prezentarea Analizei (varianta considerată finală de către ofertant)
* două (2) zile calendaristice pentru analiză și formularea de către Romgaz a unui punct de vedere referitor la Analiza transmisă
* trei (3) zile calendaristice pentru realizarea de către ofertant a modificărilor/completărilor solicitate și prezentarea Analizei finale către Romgaz
* cinci (5) zile calendaristice pentru avizarea finală și recepționarea serviciilor de către Romgaz.

În faza de ofertare, ofertantul va prezenta un plan de management al serviciilor împărțit pe etape și capitole și va cuprinde alocarea echipei de specialiști pe toată durata de prestare a serviciilor.

Acest plan va fi însoțit de o descriere completă și detaliată a modului de îndeplinire a cerințelor. Se vor descrie detaliat abordarea analitică propusă și planul de lucru și se vor detalia cerințele din caietul de sarcini, așa cum au fost ele percepute de către ofertant. Ofertantul va planifica un mod de colaborare între acesta și achizitor pentru a facilita monitorizarea săptămânală a derulării activităților în cadrul prezentului studiu, planificând minim trei (3) întâlniri cu autoritatea contractantă o (1) întâlnire de inițiere a proiectului (kick-off meeting), o (1) întâlnire de prezentare a Analizei considerată finală de către ofertant (progress report meeting) și o (1) întâlnire finală de prezentare a Analizei finale în vederea avizării și recepționării (final project presentation meeting).

# Cerințe privind echipa de specialiști

Pe baza cerințelor prezentului caiet de sarcini și a activităților care trebuie întreprinse pentru realizarea acestora, ofertantul va propune o echipa de specialiști cu experiența relevantă în domeniu.

Specialiștii propuși de către consultant trebuie să dețină capacitatea tehnica și profesională (calificări, autorizări, competențe și experiența) necesare pentru realizarea analizelor de tip „due-diligence” solicitate cu scopul de a stabili valoarea pachetului majoritar de acțiuni la societatea S.C. MEHEDINȚI GAZ S.A., precum și o opinie pertinentă privind structura acestei tranzacții.

Consultantul se obligă să aloce resursele de personal prevăzute în oferta sa și necesare ducerii la îndeplinire în cele mai bune condiții a sarcinilor sale.

Serviciile vor fi prestate cu profesionalism astfel încât să asigure o bună satisfacere a nevoilor de consultanță necesare S.N.G.N. ROMGAZ S.A. conform acestui caiet de sarcini.

Date fiind cerințele de la nivelul fiecărei etape/fiecărui capitol, cel puțin următorul domeniu de expertiză trebuie acoperit prin personal specializat:

1. **Pentru activitatea de analiză de tip „due diligence”:**

|  |  |  |
| --- | --- | --- |
| ***Nr.*** | ***Specificul Expertizei/Specialistului*** | ***Cerințele S.N.G.N. ROMGAZ S.A.*** |
| 1. | Specialist Tehnic – Inginer rețele de distribuție a gazelor naturale | **Calificare:** Diplomă de Inginer, precum și Autorizația ANRE– rețele de distribuție a gazelor naturale**Experiență:** Cel puțin un (1) *proiect/contract similar*\*, în care să fi deținut poziția de expert/specialist tehnic - rețele de distribuție a gazelor naturale. |
| 2 | Specialist în domeniul economico-financiar | **Calificare**: Diplomă de studii universitare, în domeniul economic, precum și calitatea de membru ANEVAR**Experiență**: Cel puțin un (1) *proiect/contract similar*\*, în care să fi deținut poziția de analist economico-financiar. |
| 3 | Specialist în protecția mediului | **Calificare**: Studii universitare - Diplomă de licență**Experiență**: Cel puțin un (1) *proiect/contract similar*\*, în care să fi deținut poziția de expert/specialist de mediu. |
| \*Notă: Pentru fiecare specialist în parte, prin *proiect/contract similar*, se va înțelege o activitate desfășurată in vederea realizării unei analize de tip „due diligence” similară cu activitatea descrisă la Etapa 1 pentru specialitatea pentru care candidează. Cerințele de mai sus reprezintă un criteriu de calificare; nerespectarea acestora conduce la descalificarea ofertantului.A se vedea și cerințele specifice aferente expertizelor care se punctează în cadrul factorului de calitate.  |

**B. Pentru activitatea de evaluare a societății:**

Cerințele minime obligatorii pentru personalul Prestatorului implicat în activitatea de evaluare a S.C. MEHEDINTI GAZ S.A. sunt următoarele:

* să fie membru titular al Asociației Naționale a Evaluatorilor Autorizați din România (ANEVAR) pentru categoria de evaluare solicitată (evaluator de întreprinderi);
* să aibă legitimația ANEVAR valabila pentru anul 2021;
* să aibă asigurare profesională pentru nivelul I recomandat de ANEVAR sau echivalent;
* să aibă experiență de minim 5 ani în activitatea de evaluare de întreprinderi, experiență probata prin atestatele ANEVAR sau echivalent și cel puțin un (1) raport de evaluare de întreprinderi elaborat.

Cerințele de mai sus reprezintă un criteriu de calificare; nerespectarea acestora conduce la descalificarea ofertantului.

Cerințele autorității contractante cu privire la capacitatea tehnică și profesională (calificări, competențe și experiența) a specialiștilor propuși de către ofertant vor fi probate pentru fiecare specialist în parte prin prezentarea Curriculum Vitae, a diplomei de studii sau a diplomei de calificare, după caz, precum și prin prezentarea unei declarații pe propria răspundere suficient de detaliată care să dovedească experiența relevantă a candidatului pentru poziția în care este propus ținându-se cont de atribuțiile care îi vor reveni prin prezentul caiet de sarcini.

Lista de specialiști propusă mai sus de autoritatea contractantă nu se va considera a fi una limitativă, ofertantul fiind responsabil de asigurarea experților și/sau specialiștilor secundari, prin grija și responsabilitatea proprie, astfel încât să asigure conformitatea serviciilor angajate.

# Atribuțiile și responsabilitățile ofertantului

Ofertantul este pe deplin responsabil pentru:

1. îndeplinirea obligațiilor sale, cu respectarea Codului Etic ANEVAR si a Standardelor de Evaluare in vigoare, a prevederilor legale și contractuale relevante;
2. menținerea calității de evaluator autorizat conform legii pe întreaga perioada de derulare a contractului.
3. asigurarea unui anumit grad de flexibilitate în prestarea serviciilor în funcție de necesitățile obiective ale S.N.G.N. ROMGAZ S.A. la orice moment în derularea contractului;
4. prestarea serviciilor în conformitate cu cerințele caietului de sarcini;
5. prezentarea rezultatelor în formatul/formatele care să respecte cerințele S.N.G.N. ROMGAZ S.A.;
6. colaborarea cu personalul S.N.G.N. ROMGAZ S.A. alocat pentru serviciile solicitate (monitorizarea progresului activităților, coordonarea activităților, feedback ș.a.m.d.).

# Atribuțiile și responsabilitățile autorității contractante

S.N.G.N. ROMGAZ S.A. este responsabilă pentru:

1. desemnarea echipei implicate și responsabile cu interacțiunea și suportul oferit ofertantului;
2. plata serviciilor solicitate, în termenele și condițiile stabilite în Contract.

# Avizarea livrabilului final

Pentru prezenta analiză, livrabilul/livrabilele care trebuie realizat/e și transmis/e de către ofertant reprezintă partea scrisă, grafică, scheme etc., care rezultă din respectarea cerințelor prezentului caiet de sarcini.

În cazul prezentei achiziții va exista un singur livrabil final, anume **Analize de tip „due-diligence” și stabilirea valorii de piață a S.C. MEHEDINTI GAZ S.A.,** respectiv a pachetului majoritar de acțiuni oferit spre vânzare de către SC Ghezzi Gaz S.A.

Conform cerințelor de la capitolul 4 Plan de management, autoritatea contractantă are la dispoziție un termen de 5 zile calendaristice de la data primirii livrabilului final pentru avizare finală și recepționare, care nu poate depăși durata totală a contractului de servicii.

Împreună cu livrabilul furnizat, prestatorul va transfera și toate drepturile aferente acestuia, astfel încât să permită utilizarea livrabilului achiziționat în conformitate cu natura sa, fără ca acest transfer să implice alte costuri decât cele ofertate.

# Condiții de prezentare a livrabilului final

Ofertantul trebuie să întocmească un livrabil final reprezentând **Analize de tip „due-diligence” și stabilirea valorii de piață a S.C. MEHEDINTI GAZ S.A.** care să includă toate rapoartele prevăzute pentru etapele descrise la capitolul 2 din prezentul caiet de sarcini. Livrabilul final trebuie să conțină în mod obligatoriu și o valoare argumentată privind prețul de achiziție recomandat pentru pachetul majoritar de acțiuni al S.C. MEHEDINTI GAZ S.A.

Limba de redactare a livrabilului prezentat mai sus este limba română. Livrabilul va fi prezentat atât în format electronic (editabil) cât și pe suport hârtie - în trei (3) exemplare semnate de către ofertant.

***Anexa 1 CRITERII DE ELIGIBILITATE ȘI CRITERIUL DE ATRIBUIRE***

1. **CRITERII DE ELIGIBILITATE**
2. Ofertantul trebuie să facă dovada că în ultimii trei (3) ani a elaborat cel puțin o (1) analiză completă de tip „due diligence” pentru societăți comerciale și cel puțin un (1) raport de evaluare a valorii de piață pentru societăți comerciale din domeniul distribuției și/sau furnizării de gaze naturale.

Dovada celor de mai sus se va face prin prezentarea unei liste a principalelor prestări de servicii de acest tip conținând, pentru fiecare dintre serviciile prestate, valoarea contractului de servicii, perioada de livrare/prestare, numele beneficiarului și o scurtă descriere a serviciilor prestate din care să rezulte relevanța experienței ofertantului..

Valoarea cumulată a serviciilor prestate de acest tip trebuie să fie cel puțin egală cu valoarea estimată pentru prezentul contract de servicii.

Neîndeplinirea acestui criteriu va conduce la descalificarea ofertantului.

1. Ofertantul trebuie să prezinte o echipă de personal cheie formată din:
* Evaluator de întreprinderi certificat ANEVAR
* Specialist Tehnic – Inginer, autorizat ANRE rețele de distribuție a gazelor naturale
* Specialist in domeniul economico-financiar certificat ANEVAR;
* Specialist în protecția mediului

Fiecare dintre expertul evaluator și specialiștii din domeniul tehnic, respectiv economico-financiar trebuie să poată demonstra că au fost implicați în implementarea/derularea a cel puțin un (1) proiect/contractde natură și complexitate asemănătoare, în cadrul căruia au avut responsabilități asemănătoare cu cele pe care urmează să le desfășoare în cadrul prezentei analize.

Expertul evaluator trebuie să se conformeze cerințelor prevăzute la capitolul 5, punctul B din caietul de sarcini.

Neîndeplinirea acestui criteriu va conduce la descalificarea ofertantului.

**II. CRITERIUL DE ATRIBUIRE**

Serviciile care fac obiectul prezentei achiziții, respectiv servicii de elaborare a unei Analize de tip „due-diligence” și stabilirea valorii de piață a S.C. MEHEDINȚI GAZ S.A., au ca obiect realizarea unor prestații intelectuale de complexitate ridicată, care includ activități cu caracter intelectual interdisciplinar ce vor avea ca rezultat concluzii privind valoarea de piață a societății analizate oferind companiei SNGN Romgaz S.A. un tablou complet al societății S.C. MEHEDINȚI GAZ S.A..

Având în vedere că în funcție de constatările cuprinse în Analiza de tip „due-diligence” și stabilirea valorii de piață a S.C. MEHEDINȚI GAZ S.A., SNGN Romgaz S.A. va analiza posibilitatea de achiziție a pachetului majoritar de acțiuni la societatea în discuție, selectarea ofertantului se va realiza în baza criteriului de atribuire **„cel mai bun raport calitate – preț”** (conform art. 209 alin. (3) lit. c), alin (8) si (9) din Legea nr. 99/2016 privind achizițiile sectoriale).

Pentru realizarea obiectului contractului, ofertantul va întreprinde activități complexe, care presupun un grad ridicat de analiză și sinteză a informațiilor relevante pentru activitatea societății evaluate, precum și combinarea cunoștințelor și expertizei aferente mai multor domenii de activitate (economice, financiare, fiscale, tehnice și de mediu) în vederea stabilirii valorii de piață a societății analizate și a formulării unei recomandări privind nivelul corect și rezonabil al prețului pachetului majoritar de acțiuni, în conformitate cu cerințele din caietul de sarcini.

Ținând cont de cele de mai sus, prin corelarea prevederilor articolelor din Legea nr. 99/2016 menționate mai sus cu prevederile art. 38 alin. (6) din Normele metodologice de aplicare a prevederilor referitoare la atribuirea contractului sectorial din Legea nr. 99/2016, ponderile factorilor „**Calitate**” și „**Preț**” sunt următoarele:

* **ponderea alocată factorului preț: 40% (40 puncte)**
* **ponderea alocată factorului calitate: 60% (60 puncte)**

Stabilirea ofertei câștigătoare se va realiza prin aplicarea sistemului de evaluare prezentat mai jos:

1. **Factorul Preț (PR) - 40%:**

*Detalii privind aplicarea algoritmului de calcul privind factorul* ***Preț****:*

Factorul **Preț (***factorul de evaluare* ***PR*):** prețul minim va primi maximum de puncte și anume **40 de puncte**

Formula de calcul al punctajului acordat pentru factorul **Preț** este următoarea:

$$PR= \frac{MIN}{O}×40$$

*Unde:*

*PR**–**punctajul ofertantului**evaluat*

*MIN -**prețul cel mai mic**prezentat de unul dintre ofertanți*

*O - prețul ofertantului evaluat*

**Exemplu:** 4 oferte cu

|  |  |  |  |  |
| --- | --- | --- | --- | --- |
| **Prețul RON** | **1 milion** | **800.000** | **600.000** | **500.000** |
| **formula** | PR = 500.000/1.000.000 x 40 | PR = 500.000/800.000 x 40 | PR= 500.000/600.000 x 40 | PR = 500.000/500.000 x 40 |
| **Punctaj PR** | 20 puncte | 25 puncte |  33,33 puncte | 40 puncte |

1. **Factorul Calitate (EP) – 60%:**

**Maximul posibil de puncte care poate fi cumulat de un ofertant pentru acest factor este de 60 de puncte.**

*Detalii privind aplicarea algoritmului de calcul privind factorul* ***Calitate***

Având în vedere faptul că ofertantul va întreprinde activități complexe, care presupun un grad ridicat de analiză și sinteză a informațiilor de piață si combinarea cunoștințelor si a expertizei aferente mai multor domenii de activitate (economice și tehnice) în vederea efectuării unei analize, Factorul **Calitate** (factorul de evaluare **EP**) se compune din suma punctajelor acordate pentru experiența dovedită de experții prezentați de ofertant drept membri ai echipei desemnate pentru executarea contractului în baza cerințelor prezentate la Capitolul 5 din caietul de sarcini, pentru următoarele 3 tipuri de specialiști:

* Evaluator de întreprinderi certificat ANEVAR
* Specialist tehnic – inginer, autorizat ANRE rețele de distribuție a gazelor naturale
* Specialist in domeniul economico-financiar, certificat ANEVAR

Punctajul maxim alocat fiecăruia dintre specialiștii prevăzuți mai sus este următorul:

|  |  |
| --- | --- |
| **Tip specialist (factor de evaluare)** | **Punctaj maxim posibil**  |
|  Evaluator de întreprinderi certificat ANEVAR (factorul de evaluare **EP1**) | 20 puncte |
|  Specialist tehnic – inginer, autorizat ANRE- rețele de distribuție a gazelor naturale (factorul de evaluare **EP2**) | 20 puncte |
|  Specialist în domeniul economico-financiar, certificat ANEVAR (factorul de evaluare **EP3**) | 20 puncte |

**Punctajul total** pentru Factorul „**Calitate**” (**EP**) al ofertantului evaluat va fi determinat conform formulei următoare:

**EP = EP1 + EP2 + EP3**

Astfel, numărul maxim posibil de puncte care poate fi obținut de un ofertant **pentru factorul EP va fi de 60 de puncte**.

Punctajul aferent experienței **expertului evaluator** se va acorda astfel:

1. Pentru experiența persoanei propuse de ofertant, constând în participarea, în calitate de evaluator de întreprinderi, la elaborarea unui număr cuprins între unu (1) și două (2) rapoarte de evaluare a întreprinderilor, se acordă 50% din punctajul maxim alocat acestui tip de specialist;
2. Pentru experiența persoanei propuse de ofertant, constând in participarea, in calitate de evaluator de întreprinderi, la elaborarea unui număr de trei (3) sau mai multe rapoarte de evaluare a întreprinderilor, se acordă punctajul maxim alocat acestui tip de specialist.

Punctajul aferent experienței **specialiștilor din domeniul tehnic și economico-financiar** se va acorda pentru fiecare în parte, după cum urmează:

1. Pentru experiența persoanei propuse de ofertant, constând în implicarea în implementarea/derularea unui număr cuprins între unu (1) și două (2) proiecte/contractede natură și complexitate asemănătoare, se acorda 50% din punctajul maxim alocat respectivului tip de specialist;
2. Pentru experiența persoanei propuse de ofertant, constând în implicarea în implementarea/derularea unui număr de trei (3) sau mai multe proiecte/contractede natură și complexitate asemănătoare, se acordă punctajul maxim alocat respectivului tip de specialist.

Fiecare specialist își va prezenta experiența relevantă sub forma unui Curriculum Vitae și va depune o declarație individuală asumată, semnată și datată, în cadrul căreia, pentru fiecare proiect prezentat de specialistul respectiv drept experiență relevantă pentru prezentul proiect se vor oferi următoarele informații:

* + Numele și adresa clientului;
	+ Descrierea pe scurt a obiectului contractului;
	+ Valoarea contractului;
	+ Durata contractului;
	+ Descrierea detaliată a serviciilor oferite și a rolului în cadrul contractului care prezintă relevanță pentru activitatea pe care o va desfășura in cadrul echipei propuse de ofertant.

Pentru fiecare dintre informațiile de mai sus, ofertantul va furniza suficiente detalii încât achizitorul să își poată forma o opinie completă asupra experienței relevante rezultată din declarația individuală.

În cazul ofertantului declarat câștigător, dovedirea experienței declarate de către fiecare specialist în parte se va face numai prin scrisori de recomandare emise de către beneficiarii serviciilor declarate. Scrisorile de recomandare vor conține suficiente detalii astfel încât să se poată stabili corespondența dintre experiența declarată și cea cuprinsă în scrisoarea de recomandare. Astfel, ofertantul câștigător va trebui să prezinte pentru fiecare din cei trei specialiști dovada experienței (scrisori de recomandare) luată în considerare la stabilirea punctajului prevăzut la criteriul de atribuire pentru factorul **Calitate**.

Formula de calcul al **PUNCTAJULUI TOTAL (PT)** acordat unui ofertant evaluat este:

**PT = PR+EP**

Astfel, ofertantul poate acumula un punctaj total **PT** de **maximum 100 de puncte**.

|  |  |  |
| --- | --- | --- |
| **Nr. crt.** | **Criteriul luat în considerare la calculul Factorului de evaluare** | **Valori Ofertate** |
| **1** | **Prețul ofertei** | …………(RON) |
| **2** | **Experiența personalului cheie evaluat:** |  |
|  |  Evaluator de întreprinderi certificat ANEVAR (factorul de evaluare **EP1**) | …(nr. proiecte) |
|  | Specialist tehnic – inginer, autorizat ANRE rețele de distribuție a gazelor naturale(factorul de evaluare **EP2**) | …(nr. proiecte) |
|  | Specialist în domeniul economico-financiar, certificat ANEVAR(factorul de evaluare **EP3**) | ...(nr. proiecte) |